**Príloha č. 2 Zmluva o dielo - návrh**

**Zmluva o dielo**

uzatvorená v zmysle § 536 a nasl. zákona č. 513/1991 Zb. Obchodného zákonníka v znení

neskorších predpisov (ďalej len ,,Obchodný zákonník“) a zákona 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len ZVO), (ďalej v texte len „Zmluva“)

**I.**

**Zmluvné strany**

1. **Objednávateľ: Obec Sklabiná**

Sídlo: 991 05 Sklabiná 211

Zastúpený: Bc. Marta Kálovcová, starostka

Mobil: +421 915 880 292

E-mail: [ocuonves@gmail.com](mailto:ocuonves@gmail.com)

IČO: 00319554

DIČ: 2021243246

Bankové spojenie: VUB, a.s.

Číslo účtu vo formáte IBAN: SK03 0200 0000 0000 0062 0402

1. **Zhotoviteľ: .............**

Sídlo: ..............

Zastúpený: ..............

Telefón: .....................

E-mail: ......................

IČO: .......................

DIČ:.....................

**IČ DPH:** .................

Bankové spojenie: ......................

Číslo účtu vo formáte IBAN: ..................

**II.**

**Predmet zmluvy**

* 1. Zhotoviteľ sa zaväzuje zhotoviť dielo „Multifunkčné ihrisko Sklabiná - novostavba“ v rozsahu a za podmienok, dohodnutých v tejto zmluve.
  2. Dielom na účely tejto zmluvy sa rozumie:
* Novostavba multifunkčného ihriska s rozmermi 33 x 18m a ďalších úkonov v súlade so špecifikáciou predmetu zmluvy uvedenou v prílohe č. 1
  1. Objednávateľ sa zaväzuje dokončené funkčné dielo prevziať a zaplatiť za jeho vykonanie cenu dohodnutú v tejto zmluve.
  2. Vlastníctvo prechádza na objednávateľa zaplatením ceny diela.
  3. Predmet obstarania je financovaný z dotácie Úradu vlády SR – program „Podpora rozvoja športu na rok 2019“ a z vlastných zdrojov objednávateľa.

**III.**

**Čas plnenia zmluvy**

* 1. Zhotoviteľ je povinný začať s vykonávaním realizácie predmetu Zmluvy v lehote do 10 dní odo dňa prevzatia staveniska. Na prevzatie staveniska bude zhotoviteľ objednávateľom písomne vyzvaný do 10 dní po podpise a účinnosti tejto zmluvy. Zhotoviteľ sa zaväzuje poskytnúť plnenie predmetu Zmluvy v lehote do 6 mesiacov odo dňa prevzatia. V prípade nedodržania termínov podľa tohto bodu Objednávateľ tieto skutočnosti bude považovať za porušenie zmluvných podmienok.
  2. Dodržiavanie termínu podľa bodu 3.1 tohto článku Zmluvy je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve.
  3. V prípade, že Zhotoviteľ mešká s poskytnutím plnení podľa tejto Zmluvy z dôvodov nie na strane Objednávateľa, resp. nie z dôvodov vyššej moci, má Objednávateľ právo žiadať náhradu škody, pričom Zmluva zostáva v platnosti. Objednávateľ určí Zhotoviteľovi primeraný dodatočný čas plnenia Zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od Zmluvy**.**

**IV.**

**Cena**

* 1. Cena diela je dohodnutá v zmysle zákona č. 18/1996 Z.z. o cenách v znení neskorších zmien a doplnkov a vyhlášky č. 87/1996 Z. z., ktorou sa vykonáva zákon o cenách v znení neskorších zmien a doplnkov ako cena pevná a činí:

Cena bez DPH: ................ eur

DPH 20%: ................ eur

**Cena s DPH: ................ eur**

Slovom: ............................

Položkovitý rozpočet je súčasťou prílohy č. 1 zmluvy – špecifikácia predmetu zmluvy.

* 1. Cena dohodnutá v čl. 4.1 kryje náklady potrebné na vybudovanie funkčného diela, dodržanie zmluvne dohodnutých kvalitatívnych, dodacích a platobných podmienok podľa tejto zmluvy.

**V.**

**Platobné podmienky**

* 1. Verejný obstarávateľ neposkytne zhotoviteľovi preddavky. Úhrada ceny diela bude vykonaná

bankovým prevodom na základe predloženia faktúr za dodávku tovarov v dvoch fakturačných celkoch. Cena fakturovaného diela v rámci prvého fakturačného celku nebude nižšia ako 60% zo zmluvnej ceny s DPH podľa čl. IV. bod 4.1. tejto Zmluvy. Cena fakturovaného diela v rámci druhého fakturačného celku bude rozdelená na mesačné splátky v trvaní 18 mesiacov.

* 1. Zhotoviteľ bude vo faktúre účtovať DPH podľa právnych predpisov.
  2. Faktúra musí mať všetky náležitosti v zmysle platnej legislatívy a musí byť podpísaná zodpovednou osobou.
  3. Lehota splatnosti faktúry je 30 dní od jej doručenia.
  4. V prípade, že zhotoviteľ odovzdá dielo s drobnými vadami a nedorobkami, ktoré sú uvedené v protokole o odovzdaní a prevzatí diela, zadrží objednávateľ z čiastky, uvedenej v konečnej faktúre 10% z ceny diela do doby odstránenia všetkých vád a nedorobkov.
  5. Objednávateľ uvoľní zádržné do 3 pracovných dní od dátumu podpísania zápisu o odstránení všetkých vád a nedorobkov.

**VI.**

**Záručná doba – zodpovednosť za vady – pokuty – podmienky vykonania diela**

1. Zhotoviteľ zodpovedá za to, že predmet diela je zhotovený v súlade s podmienkami tejto zmluvy a že počas záručnej doby bude mať vlastnosti dohodnuté v tejto zmluve.
2. Zhotoviteľ odovzdá dielo bez závad a nedorobkov. Zhotoviteľ zodpovedá aj za tzv. skryté vady, ktoré sa prejavili po odovzdaní diela.
3. Zmluvné strany sa dohodli na záručnej dobe 36 mesiacov. Záručná doba začína plynúť dňom odovzdania a prevzatia diela.
4. Plynutie záručnej doby na dotknutú časť diela sa preruší dňom uplatnenia práva objednávateľa na odstránenie vád (dňom doručenia reklamácie).
5. Vadou sa rozumie odchýlka v kvalite, rozsahu a parametroch diela, stanovených v tejto zmluve.
6. Skryté vady sú tie, ktoré objednávateľ nemohol zistiť pri odovzdaní a prevzatí diela, a ktoré sa vyskytnú v záručnej lehote. Tieto vady je objednávateľ povinný reklamovať u zhotoviteľa bezodkladne po ich zistení písomnou formou do rúk oprávneného zástupcu zhotoviteľa.
7. Zhotoviteľ je povinný reagovať na reklamáciu do 3 pracovných dní po jej obdržaní a dohodnúť s objednávateľom spôsob a primeranú lehotu odstránenia reklamovanej vady.
8. Zhotoviteľ sa zaväzuje odstrániť reklamovanú vadu v čo najkratšom technicky možnom čase.
9. Ak je predmetom reklamácie havarijný stav, zhotoviteľ je povinný zabezpečiť bezodkladné odstránenie reklamovanej skrytej vady.
10. Ak sa ukáže, že vada predmetu plnenia je neopraviteľná, zaväzuje sa zhotoviteľ v rámci odstránenia vady dodať a zabudovať rovnaký náhradný predmet plnenia.
11. Po odstránení vád a nedorobkov zistených pri odovzdaní a prevzatí diela a po odstránení reklamovaných skrytých vád pripraví zhotoviteľ záznam, ktorý potvrdia zodpovední zástupcovia zhotoviteľa a objednávateľa.
12. V zmysle čl. III tejto zmluvy sa zhotoviteľ zaviazal dokončiť a odovzdať objednávateľovi dielo do 6-ich mesiacov odo dňa prevzatia staveniska. Zmluvné strany sa dohodli, že v prípade omeškania s odovzdaním diela podľa harmonogramu zaplatí zhotoviteľ objednávateľovi zmluvnú pokutu vo výške 0,05 % z hodnoty diela za každý deň omeškania.
13. Zhotoviteľ v prípade realizácie diela aj subdodávateľmi je povinný zoznam subdodávateľov uviesť v prílohe tejto zmluvy (príloha č. 2).
14. V prípade, ak dôjde počas realizácie diela k zmene subdodávateľa oproti zoznamu subdodávateľa uvedeného v zozname subdodávateľov v čase uzavretia tejto zmluvy, je zhotoviteľ povinný predložiť objednávateľovi do 3 (troch) pracovných dní odo dňa kedy sa o tejto skutočnosti dozvie, žiadosť o zmenu subdodávateľa v ktorej budú uvedené:

* údaje o novom subdodávateľovi, údaje o osobe oprávnenej konať za nového subdodávateľa v rozsahu meno a priezvisko, adresa pobytu dátum narodenia.
* informáciu o podiele zákazky, ktorú má zhotoviteľ v úmysle zadať novému subdodávateľovi a o predmete zmluvy o subdodávke.

1. Zhotoviteľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Zhotoviteľ bude zodpovedať za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.
2. Zhotoviteľ je povinný odo dňa prevzatia staveniska viesť o prácach, ktoré vykonáva, stavebný denník (SD) v origináli s dvomi kópiami. Denné záznamy zapisuje oprávnený pracovník zho­toviteľa. SD bude uložený na stavbe u stavbyvedúceho a prístup k nemu bude zabezpečený počas celej pracovnej doby.
3. Objednávateľ je povinný sledovať obsah SD a pripájať svoje stanovisko k zápi­som. Stavebný dozor alebo zástupcovia objednávateľa sú oprávnení zápisom v stavebnom den­níku požado­vať vysvetlenia od zhotoviteľa, ako i bezodkladné odstránenie vadne vykonaných častí diela na náklady zhotoviteľa a žiadať zhotoviteľa o nápravu pri realizácii diela a konštatovať skutoč­nosti dôležité pre posúdenie postupu zhotoviteľa zabezpečujúcom plnenie termínov pri uskutočňo­vaní diela.

**VII.**

**Záverečné ustanovenia**

1. Na vzťahy neupravené touto zmluvou sa vzťahujú príslušné ustanovenia Obchodného zákonníka a súvisiace právne predpisy.
2. Zmluvné strany výslovne prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
3. Akékoľvek zmeny a doplnky tejto zmluvy sa budú robiť formou písomných dodatkov potvrdených obidvoma zmluvnými stranami.
4. Zhotoviteľ je povinný strpieť výkon kontroly /auditu/ overovania súvisiaceho s dodaním predmetu zákazky a to kedykoľvek počas platnosti a účinnosti predmetnej Zmluvy o poskytnutí dotácie a poskytnúť im všetku potrebnú súčinnosť.
5. Táto zmluva nadobúda platnosť dňom podpisu zmluvných strán a  účinnosť dňom nasledujúcim po dni jej zverejnenia podľa zákona č. 382/2011 Z. z., ktorým sa mení a dopĺňa zákon č. 211/2000 Z. z.
6. Objednávateľ v súlade s § 11 zákona o verejnom obstarávaní neuzavrie zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Verejný obstarávateľ si overí platnosť zápisu úspešného uchádzača, príp. jeho subdodávateľa (ak to prichádza do úvahy) ku dňu podpisu zmluvy.
7. Objednávateľ je oprávnený odstúpiť od zmluvy pre prípad, ak úspešný uchádzač, príp. jeho subdodávateľ (ak to prichádza do úvahy bude vymazaný z registra počas plnenia zmluvy).
8. Táto zmluva je vypracovaná v troch vyhotoveniach, z ktorých dve si ponechá objednávateľ a jedno zhotoviteľ.

Objednávateľ Zhotoviteľ

V Sklabinej dňa ................ V.................. dňa........

............................................. ................................................

**Bc. Marta Kálovcová, starostka ..................................**

**Príloha č. 1 ZoD Rozpočet (doplní sa z ponuky úspešného uchádzača)**

**Príloha č. 2 ZoD Zoznam subdodávateľov**

Názov zákazky: „Multifunkčné ihrisko Sklabiná - novostavba“

Zhotoviteľ: ........

Zoznam subdodávateľov:

|  |  |  |  |
| --- | --- | --- | --- |
| Názov, sídlo a IČO subdodávateľa: | Kontaktná osoba, telefónne číslo a e-mail subdodávateľa: | Predmet subdodávky: | Podiel subdodávok z celkového predmetu plnenia v EUR bez DPH alebo v % |
|  |  |  |  |